«Toshkent» xalqaro aeroporti cheklovlarsiz, odatiy rejimda ishlamoqda. Foto: Kun.uz Toshkent shahrida 28 sentabr tungi vaqtlarda ro‘y bergan portlash poytaxt aeroporti faoliyatiga ta’sir qilmadi. Bu haqda Uzbekistan Airports xabar bermoqda. Qayd etilishicha, «Toshkent» xalqaro aeroporti cheklovlarsiz, odatiy rejimda ishlamoqda. Bundan avvalroq O‘zbekiston FVV hodisa «samolyot qulashi oqibatida sodir bo‘lgani» haqidagi xabarlar yuzasidan raddiya bergandi. «Ayrim ijtimoiy tarmoqlarda Sergeli tumanidagi hodisa «Samolyot qulashi oqibatida sodir bo‘lgan» mazmunidagi feyk xabarlar tarqalmoqda. Bu mutlaqo haqiqatga to‘g‘ri kelmaydi. Yong‘in hodisasi «Inter Logistics» MChJga qarashli omborxonada sodir bo‘lgan», deyilgan xabarda.